Sluttrapport for Kjernekjemiemner 2024

Kjernekjemi underviste emnet KJM5903/9903 "Strålevern" V2024. H2024 ble emnene KJM3900/4900 "Radioaktivitet" og KJM5912/9912 "Radiokjemi" undervist. Antall studenter var som følger:
	Emne
	Navn
	Møtt til undervisning
	Eksamen

	
	
	
	Møtt
	Bestått

	KJM5903
	Strålevern
	3
	3
	3

	KJM9903 
	
	0
	0
	0

	KJM3900
	Radioaktivitet
	8
	5*
	5

	KJM4900
	
	1
	1*
	1

	KJM5912
	Radiokjemi
	3
	1
	1

	KJM9912
	
	2
	0
	0



* For KJM3900 og KJM4900 var det henholdsvis 16 og 4 studenter som var påmeldt men aldri møtte opp eller deltok i undervisningen. Dette er uheldig mht. planlegging av gjennomføring. 
KJM3900/4900 (H2024) ble gitt som vanlig. Det samme gjaldt KJM5912/9912 (H2024). For begge kursene manglet det en PhD-student med undervisningsplikt, for å bøte på dette ble en masterstudent engasjert som hjelpelærer. Vedkommende var dyktig, men uerfaren. For H2025 har Kjernekjemi fått tildelt en KD-stipendiat som skal ha kollokvier og labveiledelse på kursene, dette gir en mye bedre og nødvendig bemanning, spesielt siden vi forventer flere studenter enn vi hadde H2024. I tillegg vil Prof-II Sindre Hassfjell være med å undervise KJM5912 fra H2025. 
Det er en tydelig tendens at studenter fra Nukleærteknologiprogrammet (administrert av Fysisk institutt) deltar på strålevernsemnet og radiokjemiemnet. For strålevernsemnet er dette uproblematisk og velkomment, men for radiokjemiemnet er det problematisk at studentene har for svak bakgrunn i kjemi. I fremtiden vil det gjøres mer tydelig hva som er forventet bakgrunn for studentene som melder seg på emnet. 

I tillegg til emnene beskrevet ovenfor ble det KJM5922 gitt som "spesialpensum" V2025 for en ny masterstudent ved Kjernekjemi. Dette har Kjernekjemi egentlig ikke kapasitet til. Emnet KJM5922 vil i fremtiden erstattes av det nye felleskurset med Kjernefysikk: FYS-KJM3506 Nukleære målemetoder (det eksakte navnet er litt usikkert). Dette fellesemne vil klones til 4-tusen nivå og erstatte KJM5922. Med dette vil Kjernekjemi, spesielt når vi får ansatt en ny radiokjemiker i fast vitenskapelig stilling (stillingen er utlyst nå i mars 2025), ha rimelig kapasitet til å undervise nødvendige emner for å kunne tilby fullverdig master med spesialisering i Kjernekjemi i årene som kommer. Undervisningsressursjer for FYS-KJM3506 vil i hovedsak hentes fra Nukleærsenteret (PhD-er med undervisningsplikt og en fast vitenskapelig ansatt på Kjernefysikk), men Kjernekjemi vil bistå med undervisningslaboratorier, utstyr og noe veiledning. 

